højtryk - bogtryk
Højtryk er en trykketeknik, hvor trykket afgives fra ophøjede partier i trykformen. I klassisk bogtryk trykkes fra indfarvede blytyper eller klichéer. Trykformen (satsen) – hvor tekst og billeder står spejlvendt – indfarves, og ved trykningen tager papiret kun imod farven fra de ophøjede partier på trykformen.
Højtryk har siden ca. 1980 levet videre som billedgrafisk udtryksform, fx til træsnit og linolumsnit, men bruges ikke industrielt til meget andet end udstansning.